শাহ চখা (বৈজ্ঞানিক নাম: Tadorna tadorna) (), পাতি চকাচকি বা সাচকা Anatidae (অ্যানাটিডি) গোত্র বা পরিবারের অন্তর্গত Tadorna (টাডোর্না) গণের এক প্রজাতির বড় আকারের হাঁস।রেজা খান, বাংলাদেশের পাখি (ঢাকা: বাংলা একাডেমী, ২০০৮), পৃ. ১২১।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৭। শাহ চখার বৈজ্ঞানিক নামের অর্থ চখাচখি (ফরাসি tador = চখাচখি)। সারা পৃথিবীতে এক বিশাল এলাকা জুড়ে এদের আবাস, প্রায় ২২ লাখ বর্গ কিলোমিটার।Tadorna tadorna , BirdLife International এ শাহ চখা বিষয়ক পাতা। শাহ চখা পৃথিবীর সেই সব প্রজাতির অন্যতম যাদের সংখ্যা গত কয়েক দশক ধরে ক্রমেই বাড়ছে। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে।Tadorna tadorna , The IUCN Red List of Threatened Species এ শাহ চখা বিষয়ক পাতা। শীতে বাংলাদেশে এরা পরিযায়ী হয়ে আসে। বাংলাদেশের বন্যপ্রাণী আইনে এ প্রজাতিটি সংরক্ষিত। সমগ্র পৃথিবীতে আনুমানিক ৫লাখ ৮০ হাজার থেকে ৭ লাখ ১০ হাজার শাহ চখা রয়েছে। প্রজাতিটির কোন উপপ্রজাতি নেই।   বিস্তৃতি  এশিয়া, ইউরোপ ও আফ্রিকার উত্তরাংশে শাহ চখা দেখা যায়। বিশ্বের অনেক দেশে এরা পরিযায়ী হয়ে আসে। এশিয়ার মধ্যে পাকিস্তান, ভারত, নেপাল, ভুটান, ইরান, মালয়েশিয়া, চীন, তিব্বত, ইরাক, জাপানসহ বহু দেশে বিস্তৃত। শীতকালে বাংলাদেশের বরিশাল, চট্টগ্রাম, ঢাকা, রাজশাহী এবং সিলেট বিভাগের হাওর, সমুদ্র উপকূল ও নদ-নদীতে এদের দেখা যায়।   বিবরণ  শাহ চখা টকটকে লাল ঠোঁট আর সাদা বুকে লাল ফিতা পরা বড় আকারের হাঁস। এদের দৈর্ঘ্য কমবেশি ৬২ সেন্টিমিটার, ডানা ১১.৫ সেন্টিমিটার, ঠোঁট ৩.২ সেন্টিমিটার, পা ৫.২ সেন্টিমিটার ও লেজ ১১.৫ সেন্টিমিটার। ওজন প্রায় এক কিলোগ্রাম। এর মাথা চকচকে কালো রঙের। মাথায় একটু সবজে ভাব রয়েছে। অভিনব সাদা দেহে তিনটি প্রশস্ত কালো লাইন দেখা যায়। কালো লাইন তিনটি পিঠ, ডানার ওড়ার পালক আর পেটের মাঝ বরাবর থাকে। বুকে তামাটে ছিট ছিট দাগ দেখা যায়। পা ও পায়ের পাতা মেটে পাটল বর্ণ থেকে মেটে লাল। দূর থেকে পা লালচে-গোলাপি মনে হয়। নখর কালো। চখা ও চখির মধ্যে কিছুটা পার্থক্য রয়েছে। চখার ঠোঁটের গোড়ায় লাল বর্ম আছে। ডানায় সবুজাভ পট্টি থাকে যার উপরে নিচে কালো মোটা রেখা থাকে। চখি চখার চেয়ে আকারে ছোট। এর বুকে তামাটে বর্ণের দাগের প্রান্ত কালো। অপ্রাপ্তবয়স্ক হাঁসের মাথার চাঁদি, ঘাড় ও পিঠ কালচে-বাদামি বা ধূসর-বাদামি; দেহতল, কপাল, গাল, গলার উপরিভাগ সাদা। বুকে ছিটে দাগ নেই।   স্বভাব   শাহ চখা সাধারণত জোড়ায় জোড়ায় থাকে। তবে প্রজনন মৌসুমের শেষে আর পরিযায়নকালে এরা ছোট বা বিশাল দলে একসঙ্গে ঘুরে বেড়ায়। প্রজনন মৌসুমের শেষে প্রায় এক মাস (২৫-৩১ দিন) যাবৎ এরা উড়তে পারে না, এসময়টায় এরা সমস্ত পালক পরিবর্তন করে। এ সময় প্রতি দলে এদের সংখ্যা এক লাখ বা তার বেশি হয়। এরা সাধারণত উপকূলের কাদামাঠ, নতুন জেগে ওঠা বালুচর, মিঠাপানি ও লোনাপানির হ্রদ, হাওর, মোহনা এবং বড় নদ-নদীতে ঘুরে বেড়ায়। কাদাপানিতে ঠোঁট ডুবিয়ে অথবা অগভীর জলে মাথা ডুবিয়ে এরা খাবার খোঁজে। শাহ চখা সর্বভূক,এদের খাদ্যতালিকায় রয়েছে লোনাপানির শামুক, চিংড়ি ও কাঁকড়াজাতীয় প্রাণী (ক্রাস্টাশিয়ানস), ছোট মাছ, পোকামাকড়, কেঁচো, কচি ঘাস, শৈবাল, জলজ উদ্ভিদের বীজ, পাতা, শস্যদানা ইত্যাদি। এরা প্রধানত নিশাচর। চখা পরিষ্কার গলায় শিস দেয়, চখি খুব দ্রুত ডাকে: গ্যাগ-অ্যাগ-অ্যাগ-অ্যাগ। বেশিরভাগ সময়ে উড়তে উড়তে ডাকে। thumb   প্রজনন   মে-জুন মাস এদের প্রজননকাল। এ সময় তিব্বত ও মধ্য এশিয়ার অন্যান্য অংশে এদের প্রজনন ঘটে। প্রজননকালে এক জোড়া বা ছোট দলে বিচরণ করে। মাটির প্রাকৃতিক ফাটল বা খাড়া উঁচু পাহাড়ের গর্তে বা মাটির গর্তে পালক দিয়ে বাসা বানিয়ে ডিম পাড়ে। ডিমগুলো গজদন্তের মত সাদা হয়। ডিমগুলো সংখ্যায় ৬-১০টি হয়। ডিমের মাপ ৬.৫ × ৪.৫ সেন্টিমিটার। চখি একাই ডিমে তা দেয়। এ সময় চখা বাসা পাহারা দেয়। ৩০ দিনে ডিম ফোটে। ছানারা ফোটার পর বাবা-মা বা অন্য কোন হাঁসকে অনুসরণ করে নিকটবর্তী জলাশয়ে নামে। বাসা থেকে জলাশয়ের দূরত্ব কখনও কখনও এক মাইলও হতে পারে। যেসব ছানারা পিতামাতা হারায়, তাদের দায়িত্বভার অন্য হাঁসেরা নেয়। বড় দলে এ ধরনের নার্সারিতে ছানার সংখ্যা ২০-৪০ এমনকি ১০০ পর্যন্ত হয়। ছানারা প্রায় ৫৫ দিনে উড়তে শেখে। দুই বছর বয়সে তারা বয়োঃপ্রাপ্ত হয়।Shelduck , Birds of Britain এ শাহ চখা বিষয়ক পাতা।   তথ্যসূত্র    বহিঃসংযোগ    The Internet Bird Collection , শাহ চখার আলোকচিত্র, ভিডিও ও ডাক।  বিষয়শ্রেণী:পরিযায়ী পাখি বিষয়শ্রেণী:জলচর পাখি বিষয়শ্রেণী:এশিয়ার পাখি বিষয়শ্রেণী:ইউরোপের পাখি বিষয়শ্রেণী:আফ্রিকার পাখি বিষয়শ্রেণী:আফগানিস্তানের পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:পাকিস্তানের পাখি বিষয়শ্রেণী:ভুটানের পাখি বিষয়শ্রেণী:নেপালের পাখি বিষয়শ্রেণী:থাইল্যান্ডের পাখি বিষয়শ্রেণী:ভিয়েতনামের পাখি বিষয়শ্রেণী:মিয়ানমারের পাখি বিষয়শ্রেণী:লাওসের পাখি বিষয়শ্রেণী:ফিলিপাইনের পাখি বিষয়শ্রেণী:চীনের পাখি বিষয়শ্রেণী:তাইওয়ানের পাখি বিষয়শ্রেণী:মঙ্গোলিয়ার পাখি বিষয়শ্রেণী:জাপানের পাখি বিষয়শ্রেণী:উত্তর কোরিয়ার পাখি বিষয়শ্রেণী:দক্ষিণ কোরিয়ার পাখি বিষয়শ্রেণী:সৌদি আরবের পাখি বিষয়শ্রেণী:ইরাকের পাখি বিষয়শ্রেণী:ইরানের পাখি বিষয়শ্রেণী:হাঙ্গেরির পাখি বিষয়শ্রেণী:ওমানের পাখি বিষয়শ্রেণী:ইসরাইলের পাখি বিষয়শ্রেণী:ফিলিস্তিনের পাখি বিষয়শ্রেণী:কাতারের পাখি বিষয়শ্রেণী:পর্তুগালের পাখি বিষয়শ্রেণী:জর্ডানের পাখি বিষয়শ্রেণী:বাহরাইনের পাখি বিষয়শ্রেণী:সিরিয়ার পাখি বিষয়শ্রেণী:সংযুক্ত আরব আমিরাতের পাখি বিষয়শ্রেণী:তুরস্কের পাখি বিষয়শ্রেণী:তুর্কমেনিস্তানের পাখি বিষয়শ্রেণী:কুয়েতের পাখি বিষয়শ্রেণী:কিরগিজস্তানের পাখি বিষয়শ্রেণী:কাজাখস্তানের পাখি বিষয়শ্রেণী:তাজিকিস্তানের পাখি বিষয়শ্রেণী:বেলজিয়ামের পাখি বিষয়শ্রেণী:অস্ট্রিয়ার পাখি বিষয়শ্রেণী:যুক্তরাজ্যের পাখি বিষয়শ্রেণী:ফ্রান্সের পাখি বিষয়শ্রেণী:জার্মানির পাখি বিষয়শ্রেণী:ইতালির পাখি বিষয়শ্রেণী:পোল্যান্ডের পাখি বিষয়শ্রেণী:স্পেনের পাখি বিষয়শ্রেণী:জিব্রাল্টারের পাখি বিষয়শ্রেণী:নেদারল্যান্ডসের পাখি বিষয়শ্রেণী:ফিনল্যান্ডের পাখি বিষয়শ্রেণী:নরওয়ের পাখি বিষয়শ্রেণী:আলবেনিয়ার পাখি বিষয়শ্রেণী:মেসিডোনিয়ার পাখি বিষয়শ্রেণী:লাতভিয়ার পাখি বিষয়শ্রেণী:লিথুয়ানিয়ার পাখি বিষয়শ্রেণী:সুইডেনের পাখি বিষয়শ্রেণী:সুইজারল্যান্ডের পাখি বিষয়শ্রেণী:স্লোভাকিয়ার পাখি বিষয়শ্রেণী:স্লোভেনিয়ার পাখি বিষয়শ্রেণী:রুমানিয়ার পাখি বিষয়শ্রেণী:মাল্টার পাখি বিষয়শ্রেণী:গ্রিসের পাখি বিষয়শ্রেণী:আইসল্যান্ডের পাখি বিষয়শ্রেণী:বেলারুশের পাখি বিষয়শ্রেণী:এস্তোনিয়ার পাখি বিষয়শ্রেণী:আজারবাইজানের পাখি বিষয়শ্রেণী:মলদোভার পাখি বিষয়শ্রেণী:রাশিয়ার পাখি বিষয়শ্রেণী:ইউক্রেনের পাখি বিষয়শ্রেণী:সার্বিয়ার পাখি বিষয়শ্রেণী:লিশটেনস্টাইনের পাখি বিষয়শ্রেণী:লুক্সেমবার্গের পাখি বিষয়শ্রেণী:বুলগেরিয়ার পাখি বিষয়শ্রেণী:বসনিয়া ও হার্জেগোভিনার পাখি বিষয়শ্রেণী:আর্মেনিয়ার পাখি বিষয়শ্রেণী:সাইপ্রাসের পাখি বিষয়শ্রেণী:ডেনমার্কের পাখি বিষয়শ্রেণী:চেক প্রজাতন্ত্রের পাখি বিষয়শ্রেণী:ক্রোয়েশিয়ার পাখি বিষয়শ্রেণী:মিশরের পাখি বিষয়শ্রেণী:আলজেরিয়ার পাখি বিষয়শ্রেণী:মরক্কোর পাখি বিষয়শ্রেণী:সুদানের পাখি বিষয়শ্রেণী:তিউনিসিয়ার পাখি বিষয়শ্রেণী:ইথিওপিয়ার পাখি বিষয়শ্রেণী:ঘানার পাখি বিষয়শ্রেণী:সেনেগালের পাখি বিষয়শ্রেণী:মৌরিতানিয়ার পাখি বিষয়শ্রেণী:গিনি-বিসাউয়ের পাখি বিষয়শ্রেণী:টাডোর্না বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা